Απόφαση της Μικτής Επιτροπής του ΕΟΧ

αριθ. 127/2001

της 23ης Νοεμβρίου 2001

για την τροποποίηση του παραρτήματος Ι (κτηνιατρικά και φυτοϋγειονομικά θέματα) της συμφωνίας για τον ΕΟΧ

Η ΜΙΚΤΗ ΕΠΙΤΡΟΠΗ ΤΟΥ ΕΟΧ

Έχοντας υπόψη:

τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα εξής:

(1) Το παράρτημα Ι της συμφωνίας τροποποιήθηκε με την απόφαση αριθ. 102/2001 της 26ης Οκτωβρίου 2001 της Μικτής Επιτροπής του ΕΟΧ(1).

(2) Η απόφαση 1999/571/ΕΚ της Επιτροπής της 28ης Ιουλίου 1999 περί αναγνωρίσεως του πλήρως επιχειρησιακού χαρακτήρα της αυστριακής βάσης δεδομένων για τα βοοειδή(2) πρέπει να ενσωματωθεί στη συμφωνία.

(3) Η απόφαση 1999/762/ΕΚ του Συμβουλίου της 15ης Νοεμβρίου 1999 για τροποποίηση της απόφασης 91/666/ΕΟΚ για τη δημιουργία κοινοτικών αποθεμάτων εμβολίων κατά του αφθώδους πυρετού(3) πρέπει να ενσωματωθεί στη συμφωνία.

(4) Η απόφαση 1999/881/ΕΚ του Συμβουλίου της 14ης Δεκεμβρίου 1999 για την τροποποίηση της απόφασης 97/534/ΕΚ της Επιτροπής σχετικά με την απαγόρευση της χρήσης υλικών που παρουσιάζουν κίνδυνο από άποψη μεταδοτικών σπογγωδών εγκεφαλοπαθειών(4) πρέπει να ενσωματωθεί στη συμφωνία.

(5) Η απόφαση 1999/879/ΕΚ του Συμβουλίου της 17ης Δεκεμβρίου 1999 για τη διάθεση στην αγορά και τη χορήγηση στα βοοειδή σωματοτρόπου ορμόνης (BST) και για την κατάργηση της απόφασης 90/218/ΕΟΚ(5) πρέπει να ενσωματωθεί στη συμφωνία.

(6) Η παρούσα απόφαση δεν εφαρμόζεται στην Ισλανδία και στο Λίχτενστάιν,

ΑΠΟΦΑΣΙΖΕΙ:

Άρθρο 1

Μετά από το σημείο 11 (Απόφαση 2000/62/ΕΚ της Επιτροπής) στο τμήμα 1 παράγραφος 2 κάτω από την επικεφαλίδα "ΠΡΑΞΕΙΣ ΤΙΣ ΟΠΟΙΕΣ ΛΑΜΒΑΝΟΥΝ ΔΕΟΝΤΩΣ ΥΠΟΨΗ ΤΑ ΚΡΑΤΗ ΕΖΕΣ ΚΑΙ Η ΥΠΟΠΤΕΥΟΥΣΑ ΑΡΧΗ ΤΗΣ ΕΖΕΣ" του κεφαλαίου Ι του παραρτήματος Ι της συμφωνίας παρεμβάλλεται το ακόλουθο σημείο:

"12. 399 D 0571: Απόφαση 1999/571/ΕΚ της Επιτροπής της 28ης Ιουλίου 1999 περί αναγνωρίσεως του πλήρους επιχειρησιακού χαρακτήρα της αυστριακής βάσης δεδομένων για το βοοειδή (ΕΕ L 217 της 17.8.1999, σ. 62)."

Άρθρο 2

Στο σημείο 64 (Απόφαση 97/534/ΕΚ της Επιτροπής) στο τμήμα 1 παράγραφος 2 του κεφαλαίου 1 του παραρτήματος 1 της συμφωνίας προστίθεται η ακόλουθη περίπτωση:

"- 399 D 0881: Απόφαση 1999/881/ΕΚ του Συμβουλίου της 14ης Δεκεμβρίου 1999 (ΕΕ L 331 της 23.12.1999, σ. 78)."

Άρθρο 3

Στο σημείο 7 (Απόφαση 91/666/ΕΚ του Συμβουλίου) στο τμήμα 3 παράγραφος 2 του κεφαλαίου Ι του παραρτήματος Ι της συμφωνίας προστίθεται:

"όπως τροποποιήθηκε με τη:

- 399 D 0762: Οδηγία 1999/762/ΕΚ του Συμβουλίου της 15ης Νοεμβρίου 1999 (ΕΕ L 301 της 24.11.1999, σ. 6)."

Άρθρο 4

Το κείμενο του σημείου 7 (Απόφαση 90/218/ΕΚ του Συμβουλίου) στο τμήμα 7 παράγραφος 1 του κεφαλαίου Ι του παραρτήματος Ι της συμφωνίας αντικαθίσταται από τα εξής: "399 D 0879: Απόφαση 1998/879/ΕΚ του Συμβουλίου της 17ης Δεκεμβρίου 1999 για τη διάθεση στην αγορά και τη χορήγηση στα βοοειδή σωματοτρόπου ορμόνης (BST) και για την κατάργηση της απόφασης 90/218/ΕΟΚ (ΕΕ L 331 της 23.12.1999, σ. 71)."

Άρθρο 5

Τα κείμενα της απόφασης 1999/571/ΕΚ της Επιτροπής και των αποφάσεων 1999/762/ΕΚ, 1999/879/ΕΚ και 1999/881/ΕΚ του Συμβουλίου στη νορβηγική γλώσσα, που δημοσιεύονται στα συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.

Άρθρο 6

Η παρούσα απόφαση τίθεται σε ισχύ την 24η Νοεμβρίου 2001, υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ(6) όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

Άρθρο 7

Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επισήμης Εφημερίδας των Ευρωπαϊκών Κοινοτήτων.

Βρυξέλλες, 23 Νοεμβρίου 2001.

Για τη Μικτή Επιτροπή του ΕΟΧ

Ο Πρόεδρος

E. Bull

(1) ΕΕ L 322 της 6.12.2001, σ. 6.

(2) ΕΕ L 217 της 17.8.1999, σ. 62.

(3) ΕΕ L 301 της 24.11.1999, σ. 6.

(4) ΕΕ L 331 της 23.12.1999, σ. 78.

(5) ΕΕ L 331 της 23.12.1999, σ. 71.

(6) Δεν αναφέρονται συνταγματικές απαιτήσεις.